PST avhørte Ubaydullah Hussain
Under et bilde av Sheik og utenriksminister Espen Barth Eide (Ap) hadde Hussain skrevet at utenriksministeren er en terrorist som har beordret drap på muslimske kvinner og barn. «Måtte Allahs forbannelse ramme ham i denne verdenen og i det hinsidige. Og den brannen han vil møte i helvete, vil være en million ganger sterkere enn den fakkelen du holder i hånden», skriver Hussain. I en epost til avisen betegner Hussain at kommentaren som en bønn. - Hvorfor er PST og myndigheten de redde for en bønn til Allah når de ikke engang tror på Allah? skriver han og mener PSTs interesse er et bevis på en endeløs heksejakt. Hussains advokat John Christian Elden bekrefter møtet med PST. - Vi har vært i avhør i det de kaller en undersøkelsessak for å finne ut om en ytring kan være en straffbar trussel. Dette bekreftes også av PSTs informasjonssjef Martin Bernsen.
Lederen for Profetens Ummah, Ubaydullah Hussain, var torsdag i avhør hos Politiets sikkerhetstjeneste. PST undersøker om Hussains ytringer er ulovlige.